Etienne van Heerden .co.za (Van Heerden, Etienne)
30 Nagte In Amsterdam . 2008 TAFELBERG
"Henk Andreas Melck, eerste museumassistent in 'n klein dorpie in die Oos-Kaap, kry onverwags 'n brief van 'n juris in Nederland. Die brief lig Henk in dat hy sy lankverdwene Tante Zan se huis in Amsterdam geërf het.
Ten slotte moet Henk kies of hy in Amsterdsam gaan woon, en of hy na Suid-Afrika gaan terugkeer.
Maar eers moet hy alles oopvlek wat van hom weggesteek is, en sy eie lewe opnuut leer ken.
Sy dertig nagte in Amsterdam verander die besadigde Henk Melck se lewe vir altyd." - graffitibooks.co.za
Die Stoetmeester .......... 2008 TAFELBERG
God sou nooit só 'n spesie bedink nie," sê Seamus Butler van sy kantelbokke, die genetiese frats wat sy vader toevallig geteel het op die Setlaar-familieplaas.
Die bokke het 'n aangebôre defek wat goud werd is: hulle slaan flou neer as hulle skrik. 'n Enkele kantelbok wei saam met 'n trop kleinvee en as 'n ongedierte toeslaan, word die bok prooi en die kudde ontkom.
Aan die voorpunt van die swart aspirasies staan MaNdlovu Thandani, onvernietigbaar en groter as lewensgroot. Teenoor haar: Seamus Butler met sy donker; depressiewe buie wat in hom sleur soos die rivier wat in sewe deltabene deur die stad in die see uitmond.
En rondom hulle, in twee wêrelde wat deur die geskiedenis op mekaar afgestuur word, is elkeen se familiekring wat dreig om mee te gee onder die druk van die tyd. Dis hiér waar die verhaal van Die stoetmeester meesleurend deurloop, déúr die lewens van mense, elkeen betrokke by, elkeen uitgelewer aan die boeiende oerwêreld van die Oos-Kaap in 'n tyd waarin skoonheid en
wreedheid, gewelddadigheid en hoop verstrengel raak.
Die stoetmeester is, ná die satiriese roman Casspirs en Campari's, veel meer verwant aan die sfeer van Toorberg, Etienne van Heerden se hoogs suksesvolle tweede roman. 'n Storie soos min, wat opstaan uit die weeïge maar grootse landskap van die Kei. - graffitibooks.co.za
Asbesmiddag ............... 2007 TAFELBERG
"'n Romanskrywer en Professor in Skeppende Skryfwerk aan 'n Kaapse universiteit verkeer tussen boeke en is op sy weerloosste en hongerste. In die verslete haarsalon van ene Giuseppe Giuliani, in 'n minder goeie deel van Stellenbosch, ontmoet die skrywer 'n bejaarde en beroemde biljoenêr, 'n asbesmagnaat.
Wie het ten slotte vir wie geskryf? Wie van die twee mans - die romansier of die magnaat - is die werklike hand agter die verhaal?"
In stede van die liefde . 2005 TAFELBERG
Die omstrede God: Bestaan God of nie? . 2005 RAPID ACCESS
Erns Grundling, Etienne van Heerden, Thomas Mollett
Die stilte na die boek . 2004 TAFELBERG
Toorberg (Klassieke Reeks) . 2003 KWELA
"Dit was nog nie behoorlik dag nie toe Kaatjie Danster, haastig op pad Halte toe, die kind van die weemoed in die voetpaadjie voor haar gewaar. Tjoepstil het hy gestaan en luister na die wind. Sy het dadelik geweet: Druppeltjie du Pisanie, kind van Waterwyser du Pisanie en KensTillie Moolman, het die lewe vir die dood verruil. Maar hoe Druppeltjie onder in die boorgat beland het, dit weet niemand nie. En die af-arm magistraat wat nou, veertien maande later, kom ondersoek instel na die oorsaak van sy dood, torring verniet aan dinge wat verby is. Want Toorberg se mense - die lewendes en die dooies - ken van geheime wegbêre. Net oor een ding het magistraat van der Ligt dit reg: hoe meer getuies daar is, hoe verder wyk die waarheid."
Kikuyu ........................... 2002 KWELA
Briewe deur die lug .... 2001 TAFELBERG
- LitNet-skrywersberaad 2000
Die Swye Van Mario Salviati . 2000/2006 TAFELBERG
"Ingi Friedlander, 'n jong, gefrustreerde kunstenaar wat by 'n kunsmuseum in Kaapstad werk, word gestuur om 'n gesogte beeldhouwerk op die dorpie Tallejare aan die rand van die Moordenaarskaroo te probeer koop. Tydens haar verblyf word sy geboei deur stories uit die verlede; stories oor water wat opdraand loop, oor fabelagtige rykdom uit volstruisvere, en oor Goudseput, waar die verdwene Kruger-ponde glo begrawe le. Sy ontrafel ook meer as een liefdesgeskiedenis, soos die van die flambojante Meerlust Bergh en sy beeldskone Indonesiese prinses, en die hartseer verhaal van Mario Salviati en die onaansienlike Edit Aandra met haar wondermooi sangstem. Ingi self raak bevriend met die kunstenaar Jonty Jack, wat soos 'n kluisenaar in die berg woon. Sy ervaar ook 'n diep aangetrokkenheid tot die doofstom Mario Salviati, die Italiaanse klipsnyer wat 'n groot geheim met hom saamdra. Die swye van Mario Salviati loop 'n wye, meevoerende draai - van die vroegste pioniersgeskiedenis af, deur oorloe en ontbering, die volstruisveertydperk en die koms van Italiaanse krygsgevangenes in die Tweede Wêreldoorlog, tot by die hedendaagse Suid-Afrika."
Die mooiste liefde is verby . 1999 TAFELBERG
Die Rooi Roman ........ 1999 HUMAN & ROUSSEAU
Lied van die Boeings (Kabaret) . 1998 TAFELBERG
Postmodernisme en prosa - Etienne van Heerden . 1997 HUMAN & ROUSSEAU
Leap Year ..................... 1997 PENGUIN
Kikoejoe ...................... 1996 TAFELBERG
Die gas in rondawel Wilhelmina . 1995 KAIROS
1993 - Die Stoetmeester
"Mad Dog" and Other Stories . 1992 DAVID PHILIPS PUBLISHING
Casspirs en Campari's . 1991 TAFELBERG
1989 - (Toorberg) Hertzogprys Prosa
met Daniel Hugo
Miskien sal ek die wingerd prys . 1989 TAFELBERG
Liegfabriek ................... 1988 TAFELBERG
"Liegfabriek is Etienne van Heerden se eerste prosawerk na sy indrukwekkende roman Toorberg, wat bekroon is met die W.A. Hofmeyr-, die CNA- en die ATKV-prys.
Soos in sy kortprosadebuut, My Kubaan - waarvoor hy in 1984 die Eugène Maraisprys ontvang het - benut hy hier 'n wye register ervarings in eietydse Suid-Afrika. Onder meer is daar die "Iiegfabriek"- 'n advertensiefirma wat 'n nuwe seksopkikkeraar moet bemark, 'n rasegte Jersey-bul wat amok maak by 'n politieke begrafnis, die reis van 'n uitgestote gesinnetjie op 'n donkiekar deur die verlore platteland, die dwalende soektog van 'n fotograaf na sy naamlose fotogesigte, en die verhouding tussen 'n swart vegter en sy gevange Afrikaner.
Deurgaans tref die verbeeldingryke hantering van die woord, die fyn nuanses waarmee menseverhoudinge uitgebeeld word, en die besonderse vermoë tot situasieskepping. Boeiend is ook die wisseling in toon: van die nostalgiese tot die ironiese, tot 'n byna wrang ontroering.
Liegfabriek is 'n bevestiging van Etienne van Heerden se sterk, veelsydige talent, 'n belangrike toevoeging tot 'n oeuvre wat reeds 'n onvervreembare plek in die Afrikaanse letterkunde gevind het.
Die skrywer het gewerk by 'n prokureursfirma, 'n reklamefirma, as dosent aan die Universiteit van Zoeloeland, en doseer tans aan die Universiteit Rhodes, Grahamstad." - omslag